Virallinen lehti nro L 383 , 31/12/1994 s. 0041 - 0042



EFTAN VALVONTAVIRANOMAISEN PÄÄTÖS, N:o 192/94/COL annettu 30 päivänä marraskuuta 1994, Aujeszkyn taudin Itävallasta hävittämistä koskevan ohjelman hyväksymisestä ja Aujeszkyn tautiin liittyvistä lisävakuuksista taudista vapaisiin EFTA-valtioihin tai taudittomille alueille tarkoitettujen sikojen osalta tehdyn EFTAn valvontaviranomaisen päätöksen 31/94/COL(1) muuttamisesta toisen kerran EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan, ottaa huomioon Euroopan talousalueesta tehdyn sopimuksen liitteessä I olevan I luvun 1 kohdassa tarkoitetun säädöksen eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (Neuvoston direktiivi N:o 64/432/ETY, jäljempänä "nauta- ja sikasäädös") ja erityisesti sen 9 ja 10 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c ja e alakohdan, sekä toteaa, että Itävalta on panemassa täytäntöön ohjelmaa Aujeszkyn taudin (AD) hävittämiseksi, kuten on todettu 2 päivänä marraskuuta 1994 päivätyssä kirjeessä, AD:n hävittämisohjelma täyttää nauta- ja sikasäädöksen 9 artiklan vaatimukset, on aiheellista ehdottaa tiettyjä lisävakuuksia jo saavutetun edistyksen turvaamiseksi ja ohjelman menestyksellisen loppuunsaattamisen varmistamiseksi Itävallassa, Itävallan viranomaiset soveltavat vähintään vastaavia kansallisella alueellaan tapahtuvia sikojen siirtoja koskevia sääntöjä kuin mitä tässä päätöksessä on määrätty, tässä päätöksessä määrättyjä lisävakuuksia ei saa pyytää niiltä EFTA-valtioilta tai niihin kuuluvilta alueilta, joilla on vastaava tai parempi tautitilanne AD:n suhteen, ja tässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON PÄÄTTÄNYT SEURAAVAA: 1. Hyväksytään Itävallan Aujeszkyn taudin hävittämistä koskeva ohjelma 30 päivään kesäkuuta 1997 asti. 2. Korvataan 29 päivänä huhtikuuta 1994 tehdyn EFTAn valvontaviranomaisen päätöksen N:o 31/94/COL liite I tämän päätöksen liitteellä 1. 3. Tämä päätös tulee voimaan 1 päivänä joulukuuta 1994. 4. Tämä päätös on osoitettu EFTA-valtioille. 5. Tämä päätös on todistusvoimainen englannin kielellä. Tehty Brysselissä 30 päivänä marraskuuta 1994. EFTAn valvontaviranomaisen puolesta Pekka SÄILÄ Kollegion jäsen (1) viimeksi muutettu 27 päivänä kesäkuuta 1994 tehdyllä EFTAn valvontaviranomaisen päätöksellä N:o 75/94 COL (EYVL N:o L 247, 22.9.1994, s. 52; EYVL:n 94/ETA/35/11 ETA-täydennysosa LIITE "LIITE 1 A. Aujeszkyn taudista vapaat alueet, joissa rokottaminen ei ole sallittua Suomi: Kaikki alueet Norja: Kaikki alueet B. Alueet, joissa toteutetaan Aujeszkyn taudin hävittämisohjelmaa ja joissa rokottaminen ei ole sallittua Ruotsi: Kaikki alueet Itävalta: Kaikki alueet."